जम्मू-कश्मीर पुलिस ने पुलवामा मुठभेड़ को कवर करने के दौरान फोटो जर्नलिस्ट की पिटाई की
श्रीनगर: जम्मू-कश् 3f95 मीर के पुलिसकर्मियों ने फोटो जर्नलिस्ट कामरान यूसुफ़ को उस समय पीटा जब वे मंगलवार को दक्षिण कश्मीर के पुलवामा इलाक़े में गोलाबारी को कवर कर रहे थे।
पुलवामा के रहने वाले कामरान ने कहा कि वे मुठभेड़ स्थल के पास पहुंचे जहां सुरक्षा अधिकारियों ने आतंकवादियों को पकड़ने के लिए एक घेरा बना रखा था। वह सुरक्षा परिधि से 200 मीटर की दूरी पर थे।
कामरान ने कहा, "मैंने कुछ तस्वीरें खींची और फिर सीआरपीएफ कर्मियों ने मुझे और कुछ अन्य साथियों को उस स्थान को छोड़ने के लिए कहा तो मैंने छोड़ दिया। लेकिन जब मैं जा रहा था तो मुझे पुलिसकर्मियों ने वापस बुलाया और बिना किसी कारण के उन्होंने मुझे पीटना शुरू कर दिया। कामरान ने कहा, “मैं नहीं जा सकता था और मैं अपने कैमरों को क्षतिग्रस्त होने से बचाना चाहता था।” न्यूज़क्लिक को कामरान नियमित तौर पर सहयोग करते रहे हैं।
25 वर्षीय इस पत्रकार को श्रीनगर के एसएमएचएस अस्पताल में ले जाया गया जहां उनका इलाज किया गया।
कश्मीर प्रेस क्लब के महासचिव इश्फाक तांत्रे ने इस हमले की निंदा की। कामरान इस क्लब के सदस्य हैं। उन्होंने न्यूज़क्लिक से कहा, “केपीसी ने अधिकारियों के बीच इस उत्पीड़न का मुद्दा उठाया है। यह बेहद निंदनीय है और हम उम्मीद करते हैं कि अधिकारी इस पर संज्ञान लेंगे और दोषियों को सजा दिलाएंगे।”
साल 2017 में कामरान पर अनलॉफुल एक्टिविटीज प्रिवेंशन एक्ट (यूएपीए) के तहत केस दर्ज किया गया था। कामरान इस क़ानून के तहत केस दर्ज किए जाने वालों में इस क्षेत्र के पहले पत्रकार थे। उनके ख़िलाफ़ कोई सबूत अदालत में उपलब्ध नहीं कराने के बाद तिहाड़ जेल में छह महीने बिताने के बाद उन्हें ज़मानत पर रिहा कर दिया गया था।
जम्मू-कश्मीर में पिछले साल 5 अगस्त से अनुच्छेद 370 को हटाने के बाद और इसको लेकर इस क्षेत्र में बंद के बाद पुलिस और सुरक्षा बलों पर विशेष रूप से मीडिया के ख़िलाफ़ अत्यधिक बल का इस्तेमाल करने का आरोप लगाया गया है। तब से अलग-अलग घटनाओं में एक दर्जन से अधिक पत्रकारों को ग्राउंड पर पीटा गया। इस क्षेत्र के अधिकारियों पर मीडिया समूहों और मानवाधिकार संगठनों द्वारा मीडिया पर सख्त प्रतिबंध लगाने और बोलने की आज़ादी में बाधा डालने का आरोप लगाया गया है।
इस साल अप्रैल महीने में जम्मू-कश्मीर पुलिस की साइबर सेल ने कश्मीरी फोटो जर्नलिस्ट मसरत ज़हरा पर यूएपीए की धारा 13 के तहत केस दर्ज किया था। उन्हें इस साल फोटो जर्नलिज़्म अवार्ड में अंजा निडरिंगहौस करेज पुरस्कार मिला। उन्हें उनके सोशल मीडिया अकाउंट पर पोस्ट की गई सामग्री को "राष्ट्र-विरोधी" कंटेंट बताते हुए उन पर केस दर्ज किया गया था।
कुछ दिनों के बाद साइबर पुलिस ने वरिष्ठ पत्रकार गौहर गिलानी पर यूएपीए की धारा-13 और भारतीय दंड संहिता की धारा 505 के तहत केस दर्ज किया था। साथ ही उन पर सोशल मीडिया पोस्ट के माध्यम से ग़ैरक़ानूनी गतिविधियों में लिप्त’ होने के आरोप में भी केस दर्ज किया गया।
वर्तमान में 32 वर्षीय कश्मीर पत्रकार आसिफ़ सुल्तान जिन्हें पिछले साल अमेरिकन नेशनल प्रेस क्लब द्वारा प्रेस फ्रीडम अवार्ड से सम्मानित किया गया था वे साल 2018 से इसी तरह के आरोपों को लेकर श्रीनगर की केंद्रीय जेल में बंद हैं।
अंग्रेज़ी में प्रकाशिक मूल रिपोर्ट आप नीचे दिए गए लिंक पर क्लिक करके पढ़ सकते हैं-
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva